Til næste sommer er det nemlig også planen, at København skal være værtsby for tre etaper i Tour de France. Og skal København huse både EM og Tour de France den samme sommer, stiller det visse krav til byens hotelkapacitet og infrastruktur.

- Det er selvfølgelig ikke nogen ønskesituation, at de her to kæmpe begivenheder kommer til at ligge så tæt på hinanden, og lige nu og her har vi ikke et klart svar på, om det overhovedet kan lade sig gøre, sagde Lars Lundov til DR Sporten i marts.

'Stod det til DBU, havde vi skrevet under i dag'

Fredag er EM 2021 kommet tættere på Danmark, men som DBU-formand Jesper Møller siger til DR Sporten i en sammenligning med en fodboldkamp, så er det ikke afgjort endnu.

- Der er spillet 45 minutter, og der står 0-0 ved pausen. Nu er der så en halvleg tilbage, og forløbet indtil nu har vist, at der er et stykke igen.

- Stod det til DBU, havde vi skrevet under i dag. Men man skal huske på, at selvom EM 2020 nu bliver i 2021, så er det stadig de samme vilkår, der gælder. Parken skal nok være klar, men det samme skal logistikken.